หุ้นเอเชียเขียวสลับแดง จับตามาตรการกระตุ้นศก.สหรัฐรอบใหม่
หุ้นเอเชียเขียวสลับแดง จับตามาตรการกระตุ้นศก.สหรัฐรอบใหม่
หุ้นเอเชียเขียวสลับแดง จับตามาตรการกระตุ้นศก.สหรัฐรอบใหม่
5 ส.ค. 2563

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ ตามทิศทางดัชนีดาวโจนส์ตลาดหุ้นนิวยอร์ก ขณะที่นักลงทุนจับตาการเจรจาระหว่างสภาคองเกรสและทำเนียบขาวเกี่ยวกับการออกมาตรการกระตุ้นเศรษฐกิจรอบใหม่ โดยมีกระแสข่าวออกมาเป็นระยะว่าการเจรจามีความคืบหน้า
ดัชนี NIKKEI 225 ตลาดหุ้นญี่ปุ่นเปิดวันนี้ที่ 22,479.72 จุด ลดลง 93.94 จุด, -0.42% ดัชนี SSE Composite ตลาดหุ้นจีนเปิดวันนี้ที่ 3,363.33 จุด ลดลง 8.36 จุด, -0.25% ดัชนี HSI ตลาดหุ้นฮ่องกงเปิดวันนี้ที่ 25,029.39 จุด เพิ่มขึ้น 82.76 จุด, +0.33% ดัชนี TAIEX ตลาดหุ้นไต้หวันเปิดวันนี้ที่ 12,762.34 จุด เพิ่มขึ้น 52.42 จุด, +0.41% ดัชนี KOSPI ตลาดหุ้นเกาหลีใต้เปิดวันนี้ที่ 2,289.23 จุด เพิ่มขึ้น 9.26 จุด, +0.41% ดัชนี FTSE STI ตลาดหุ้นสิงคโปร์เปิดวันนี้ที่ 2,527.31 จุด เพิ่มขึ้น 11.61 จุด, +0.46% ตลาดหุ้นมาเลเซียเปิดวันนี้ที่ 1,578.82 จุด เพิ่มขึ้น 2.88 จุด, +0.18%
โดย นักลงทุนจับตาการเจรจาระหว่างสภาคองเกรสและทำเนียบขาวเกี่ยวกับการออกมาตรการกระตุ้นเศรษฐกิจรอบใหม่ โดยนายชัค ชูเมอร์ แกนนำของพรรคเดโมแครตในวุฒิสภาสหรัฐเปิดเผยกับผู้สื่อข่าวว่า “เรามีความคืบหน้าในระดับหนึ่ง และใกล้จะบรรลุข้อตกลง โดยแม้ว่ายังมีหลายประเด็นที่ยังไม่สามารถตกลงร่วมกันได้ แต่เราพยายามที่จะผลักดันให้มีการบรรลุข้อตกลงโดยเร็วที่สุดเท่าที่จะทำได้”
ด้านปธน.ทรัมป์เปิดเผยกับผู้สื่อข่าวว่า คณะบริหารของรัฐบาลสหรัฐ “มีการเจรจาที่ดีมาก” ร่วมกับนางแนนซี เพโลซี ประธานสภาผู้แทนราษฎร และนายชูเมอร์ แต่ปัญหาก็คือว่า พรรคเดโมแครตต้องการรวมเงินช่วยเหลือเมืองและรัฐต่างๆ ในด้านอื่นๆ ที่ไม่เกี่ยวกับโรคระบาดไว้ในมาตรการเยียวยานี้ ซึ่งปธน.ทรัมป์มองว่าไม่ยุติธรรม
นอกจากนี้ นักลงทุนยังจับตาความคืบหน้าของไมโครซอฟท์ในการเจรจาซื้อกิจการ TikTok ในสหรัฐ โดยปธน.ทรัมป์กล่าวว่า เขาไม่คัดค้านการที่ไมโครซอฟท์ คอร์ปจะเข้าซื้อกิจการของ TikTok แต่หากการซื้อกิจการดังกล่าวไม่เกิดขึ้นภายในวันที่ 15 ก.ย. เขาก็จะสั่งแบนการให้บริการของ TikTok ในสหรัฐ
ด้าน ดัชนีดาวโจนส์ตลาดหุ้นนิวยอร์กปิดบวกเมื่อคืนนี้ (4 ส.ค.) โดยได้แรงหนุนจากการพุ่งขึ้นของหุ้นกลุ่มพลังงาน หลังจากราคาน้ำมันดิบปรับตัวขึ้นอย่างต่อเนื่อง ขณะที่นักลงทุนจับตาการเจรจาระหว่างสภาคองเกรสและทำเนียบขาวเกี่ยวกับการออกมาตรการกระตุ้นเศรษฐกิจรอบใหม่ โดยมีกระแสข่าวออกมาเป็นระยะว่า การเจรจามีความคืบหน้า
โดย ดัชนีเฉลี่ยอุตสาหกรรมดาวโจนส์ปิดที่ 26,828.47 จุด เพิ่มขึ้น 164.07 จุด หรือ +0.62% ขณะที่ดัชนี S&amp;P500 ปิดที่ 3,306.51 จุด เพิ่มขึ้น 11.90 จุด หรือ +0.36% ส่วนดัชนี Nasdaq ปิดที่ 10,941.17 จุด เพิ่มขึ้น 38.37 จุด หรือ +0.35%